|  |  |  |
| --- | --- | --- |
| Bosna i Hercegovina  Federacija Bosne i Hercegovine  **HERCEGOVAČKO-NERETVANSKA ŽUPANIJA-KANTON**  **Ministarstvo zdravstva, rada**  **i socijalne skrbi** | **M O S T A R** | Bosna i Hercegovina  Federacija Bosne i Hercegovine  **HERCEGOVAČKO-NERETVANSKI KANTON**  **Ministarstvo zdravstva, rada**  **i socijalne zaštite** |

Na temelju točke V Odluke Vlade HNŽ-K o načinu utroška novčanih sredstava, utvrđivanju kriterija, uvjeta i načina raspodjele sredstava planiranih Proračunom HNŽ-K za 2023. godinu za Ministarstvo zdravstva, rada i socijalne skrbi s pozicije „Grant javnim kuhinjama“ broj: 01-1-02-1996/22 od 23.07.2023. godine, Ministarstvo zdravstva, rada i socijalne skrbi HNŽ-K objavljuje

**J A V N I P O Z I V**

**za prikupljanje zahtjeva ustanova, udruga i vjerskih zajednica**

**s područja HNŽ-K u sklopu kojih je organizirana javna kuhinja**

**I**

Predmet Javnog poziva je prikupljanje zahtjeva ustanova, udruga i vjerskih zajednica u sklopu kojih je organizirana javna kuhinja za sufinanciranje programa rada javnih kuhinja iz Proračuna HNŽ-K za 2023. godinu s pozicije „Grant javnim kuhinjama“, organizacijska jedinica 19010001, ekonomski kod 614 300 JBN001, u iznosu od 100.000,00 KM (slovima: stotinutisuća KM).

**II**

Po ovom Javnom pozivu pravo sudjelovanja, odnosno podnošenja zahtjeva imaju ustanove, udruge i vjerske zajednice, registrirane sukladno važećim propisima, u sklopu kojih su organizirane javne kuhinje, čiji programi su usmjereni na poboljšanje kvalitete usluga javne kuhinje koje pružaju socijalno ugroženim osobama tijekom 2023. godine, sukladno propisima jedinice lokalne samouprave, na području Hercegovačko-neretvanske županije-kantona i koje ispunjavaju opće i posebne kriterije utvrđene ovim Javnim pozivom.

**III**

Novčana sredstva iz točke I Javnog poziva dodjeljuju se na temelju slijedećih kriterija:

1. registrirane ustanove, udruge i vjerske zajednice koje pružaju usluge javne kuhinje na području HNŽ-K;
2. povezanost programa rada u pružanja usluga javne kuhinje s propisom jedinica lokalne samouprave,H kojim su utvrđeni uvjeti i način ostvarivanja prava na korištenje usluga javne kuhinje;
3. obrazloženje potrebe za novčanim sredstvima za realiziranje programa javne kuhinje;
4. navedeni iznos sredstava koja se traže od Ministarstva zdravstva, rada i socijalne skrbi i navedeni iznos sredstava iz drugih izvora za realiziranje programa rada javne kuhinje u 2023. godini (sredstva iz Proračuna Federacije BiH, sredstva iz Proračuna jedinice lokalne samouprave, sredstva osobna sredstva, donatorska i druga sredstva);
5. transparentnost i mogućnost vršenja kontrole ostvarene kvalitete usluga i uspješnosti programa.
6. utvrđen broj korisnika usluga javne kuhinje sukladno propisu jedinice lokalne samouprave;
7. obrazloženje poboljšanja kvalitete usluga javne kuhinje u odnosu na utvrđeni broj korisnika iste;
8. opravdana sredstva koja je Ministarstvo zdravstva, rada i socijalne skrbi po ovom temelju dodijelilo javnoj kuhinji u 2022. godini.

**IV**

Zahtjev se podnosi Ministarstvu zdravstva, rada i socijalne skrbi na prijavnom obrascu, koji se može preuzeti na web stranici Vlade HNŽ-K i web stranici Ministarstva.

Uz čitko popunjen, potpisan i ovjeren prijavni obrazac obvezno je dostaviti sljedeću dokumentaciju:

1. rješenje o registraciji i eventualne izmjene i dopune;
2. uvjerenje o poreznoj registraciji (ID broj);
3. potvrdu banke ili ugovor s bankom iz kojih je vidljiv broj transakcijskog računa podnositelja zahtjeva;
4. program rada javne kuhinje za 2023. godinu;
5. naveden iznos sredstava koji se traži kao iznos sredstava financiranja rada javne kuhinje osiguranih drugim izvora ( osobna sredstva, donacije, sredstvima iz Proračuna F BiH, sredstva iz Proračuna HNŽ-K, sredstva iz Proračuna jedinica lokalne samouprave i dr. sredstva);
6. ime, prezime i kontakt odgovorne osobe za realiziranje programa rada Javne kuhinje.
7. rješenja mjerodavnih centara za socijalni rad/općinskih i gradskih službi o priznavanju korištenja usluga Javne kuhinje za sve korisnike ili spisak korisnika;
8. dokaz o realiziranim projektima iz prethodnog perioda vezanih za rad Javne kuhinje;
9. bilancu stanja i bilancu uspjeha ili račun prihoda i rashoda za 2022. godinu, s vidljivim pečatom računovodstvene agencije, a podnositelji zahtjeva koji su registrirani manje od godinu dana mogu dostaviti potvrdu s pečatom računovodstvene agencije da nije bilo promjena na računu;
10. dokaz o izmirenju poreza i doprinosa izdan od mjerodavnih institucija;
11. izvješće o utrošku sredstava dodijeljenih od ovog Ministarstva zdravstva rada i socijalne skrbi u 2022. godini (u koliko isto nije ranije dostavljeno) na obrascu konačnog financijskog izvješća koji je dostupan na web stranici Ministarstva.
12. Druge dokaze predviđene kriterijima Javnog poziva.

**Traženi dokumenti moraju biti originali ili preslike ovjerene od nadležnog tijela.**

Ministarstvo nema obvezu vraćanja dostavljene dokumentacije podnositeljima zahtjeva.

Prijave na Javni poziv neće se razmatrati ako nisu blagovremeno podnesene i ako nedostaju formalni uvjeti za kandidiranje programa (nepotpuna i netočna dokumentacija).

**V**

Izbor podnositelja zahtjeva za sufinanciranje programa rada javnih kuhinja na temelju ovoga Javnog poziva vršit će Povjerenstvo koje imenuje ministar zdravstva, rada i socijalne skrbi.

Povjerenstvo razmatra prijave i dokumentaciju zaprimljenu na temelju Javnog poziva, ocjenjuje ispunjenost uvjeta i kriterija za odobravanje novčanih sredstava, sačinjava zapisnik s obrazloženim prijedlogom odabranih programa za sufinanciranje koji dostavlja ministru zdravstva, rada i socijalne skrbi.

Javni poziv objavljuje se na web stranici Vlade HNŽ-K: [www.vlada-hnz-k.ba](http://www.vlada-hnz-k.ba) i web stranici Ministarstva zdravstva, rada i socijalne skrbi: [www.mzrss-hnz-k.ba](http://www.mzrss-hnz-k.ba), a obavijest o javnom pozivu objavljuje se u Večernjem listu i Dnevnom avazu.

**Krajnji rok za podnošenje prijava je 15.09.2023. godine.**

Prijave se, u zapečaćenim kuvertama, podnose poštom ili se osobno predaju na pisarnicu Ministarstva na adresu:

**MINISTARSTVO ZDRAVSTVA, RADA I SOCIJALNE SKRBI**

**HERCEGOVAČKO-NERETVANSKE ŽUPANIJE-KANTONA**

**„Javni poziv** **za prikupljanje zahtjeva ustanova, udruga i vjerskih zajednica na području HNŽ-K u sklopu kojih je organizirana javna kuhinja“**

**Stjepana Radića br. 3, 88000 Mostar**

s naznakom :

NE OTVARAJ

**A**

Broj: 01-\_\_\_\_\_\_\_\_\_\_\_\_\_\_\_/16

Mostar, \_\_\_.\_\_\_.2016. godine